Joernalis, BBP-lid sterf in bloulig-botsingŉ Bekende joernalis en ŉ lid van die BBP-beskermingseenheid is Maandagaand dood in ŉ botsing reg van voor in KwaZulu-Natal. News24 berig dat Tim Ncube, ŉ ervare joernalis, dood is nadat die bestuurder van ŉ bloulig-motor reg van voor teen sy motor gebots het op die N2. Die bloulig-motor was glo deel van ŉ stoet motors wat Koning Goodwill Zwelinthini van sy paleis in Nongoma na ŉ hospitaal in Richardsbaai geneem het. Die bestuurder van die bloulig-motor het glo probeer om ŉ ander voertuig verby te steek. Die ongeluk het glo in ŉ 60-80km/h-sone plaasgevind naby Kwamsame. Volgens ŉ polisiewoordvoerder, Jabulani Mdletshe, was die bloulig-motor ten tyde van die ongeluk ver weg van Zwelinthini se motor. Mdletshe sê die bloulig-motor het vermoedelik agter geraak en weer by die ander motors probeer uitkom. Ncube en die bestuurder van die bloulig-motor is op die toneel dood verklaar. Dit is nie duidelik waarom Zwelinthini na ŉ hospitaal vervoer is nie. Lees meer hier.